
МИНИСТЕРСТВО НА  КУЛТУРАТА 

за подаване на средносрочна рамкова инвестиционна програма и проектни фишове по процедура на директно предоставяне на безвъзмездна финансова помощ 

Министерство на регионалното развитие и благоустройството обяви процедура на директно предоставяне на безвъзмездна  финансова помощ по Оперативна програма “Регионално развитие” 2007-2013 и покани Министерство на културата, в качеството му на конкретен бенефициент, да представи Средносрочна рамкова инвестиционна програма и проектни фишове към нея по Приоритетна ос 3 „Устойчиво развитие на туризма”, операция 3.2 „Развитие на регионалния туристически продукт и маркетинг на дестинациите”, по Схема за предоставяне на безвъзмездна финансова помощ BG161PO001/3.2-01/2010 „Подкрепа за организиране на събития с регионален и национален обхват и въздействие”.  Министерство на културата ще подготви и предаде проектните си предложения в срок до 30 август 2010г.
Целта на схемата за предоставяне на безвъзмездна финансова помощ е организиране на събития с регионален и национален обхват и въздействие, допринасящи за развитието на устойчив културен туризъм, разнообразяване на туристическото предлагане и увеличаване на ползите от туризма.

Схемата за безвъзмездна финансова помощ се реализира с финансовата подкрепа на Европейския съюз, чрез Европейския фонд за регионално развитие. 
Общият размер на схемата е 6 238 348,62 лева. 
Управляващият орган на Оперативна програма "Регионално развитие" 2007-2013 г. обявява покана за предоставяне на средносрочна рамкова инвестиционна програма и проектни фишове по Оперативна програма “Регионално развитие” (ОПРР) 2007-2013, Приоритетна ос 3 „Устойчиво развитие на туризма”, операция 3.2 „Развитие на регионалния туристически продукт и маркетинг на дестинациите”, по Схема за предоставяне на безвъзмездна финансова помощ BG161PO001/3.2-01/2010 ”Подкрепа за организиране на събития с регионален и национален обхват и въздействие”. 

Конкретен бенефициент по горепосочената схема е Министерството на културата.

Схемата има за цел:
· Да се осигури ефективното използване на културното материално и нематериално наследство с оглед развитието на устойчив културен туризъм; 

· Да се подкрепят туристически дестинации, притежаващи културно-историческо наследство със значителен туристически потенциал; 

· Да се подкрепи съхраняването и опазването на националното и световно културно наследство като ресурс за туризъм.
· Дейностите, които ще получат подкрепа включват:
· Организиране на събития с регионален и национален обхват и въздействие, като фестивали, събития на открито, фолклорни прояви, представяне на местни/регионални традиции, кухня, занаяти и др., допринасящи за диверсификацията и маркетинга на туристическия продукт, повишаващи туристическия потенциал на целевата територия, допринасящи за намаляване на териториалните различия в степента на развитие на туризма и спомагащи за развитието на туристическите дестинации, притежаващи културно-историческо наследство със значителен туристически потенциал. 

· Подкрепа на дейности за общeствено осведомяване и подобряване на осведомеността за културните събития/ прояви в страната с принос към туризма и за оценка на въвеждане на инструменти за мониторинг и оценка на техния икономически и социален ефект и принос към туристическото развитие.
Общият размер на схемата е 6 238 348,62 лева. Размерът на съфинансирането от Европейския фонд за регионално развитие е в размер на 85 % или 5 302 596,33 лева.

Размер на безвъзмездната финансова помощ по отделните проектни фишове към настоящата схема:
За отделните проектни фишове, включени към средносрочната рамкова инвестиционна програма, важат следните размери на минималната и максималната стойност:
· минимален размер на безвъзмездната финансова помощ:         200 000 лв. 

· максимален размер на безвъзмездната финансова помощ :    1  000 000 лв.
Крайният срок за подаване на средносрочна рамкова инвестиционна програма и проектни фишове по схемата е 30 август 2010 г, 16:00 ч. на адрес:

гр.София п.к. 1202,
ул. “Св. Св. Кирил и Методий” № 17–19,
Министерство на регионалното развитие и благоустройството,
Главна дирекция „Програмиране на регионалното развитие”,
Отдел „Изпълнение на програмните приоритети”
Съгласувал: Д. Данаилова

Изготвил: Ц. Андреева






